"நேரம் குறைவான இந்த தருணத்தில் நிறைய பேச வேண்டும் என்ற வாய்ப்பு இல்லை என்றாலும், இங்கு ஒரு தொடக்கத்தை செய்யவிருக்கிறோம் என்பது தான் மிக முக்கியம். அந்த அடிப்படையிலே இங்கே ஒரு சிறப்பானத் தலைப்பு, பெரியாரின் புத்தகப் புரட்சி', இதே தலைப்பிலே ஒரு பத்து மணித்துளிகளில் சென்ற செப்டம்பர் மாதத்தில் அய்யாவின் பிறந்தநாளிலே, சென்னை வானொலியில் பேசினோம். அதை இங்கே விரிவாக பேசலாம் என்பதற்காக வந்தபொழுது நிறைய புத்தகங்களை நீங்கள் வாங்கியிருக்கிறீர்கள், சுருக்கமாக சொல்லு கிறேன், தந்தை பெரியாரின் புத்தகப் புரட்சிப் போல் வேறு எந்த தலைவரும் நாட்டில் இதுவரை செய்திருக்க மாட்டார்கள்.